Comença el judici contra l'acusat de matar el company d'una ganivetada a Roses - Empordà\nComença el judici contra l'acusat de matar el company d'una ganivetada a Roses\nFiscalia i defensa subratllen que «la clau» del cas serà determinar si el processat va patir un brot psicòtic\nACN 24.05.2019 | 14:15\nPrimer dia del judici a l'acusat de matar el company de pis. ACN\nPrimer dia del judici a l'acusat de matar el company de pis.\nEl judici contra l'acusat de matar el company de pis d'una ganivetada al cor en un apartament a Roses el 18 de juliol del 2017 ha començat aquest divendres a la secció tercera de l'Audiència de Girona amb la tria del jurat popular. El processat s'enfronta a 27 anys i mig de presó per assassinat, intent d'homicidi i lesions. Durant les al·legacions prèvies, fiscalia i defensa han subratllat davant dels nou membres del jurat que «la clau del judici» serà determinar si, en el moment de perpetrar el crim, l'acusat tenia les capacitats totalment anul·lades per un brot psicòtic. La defensa esgrimeix dos informes psiquiàtrics que apunten que va patir un trastorn mental transitori derivat del consum de drogues i alcohol. «La víctima era amic i seu i no hi va haver cap discussió prèvia», ha dit l'advocada. Per això, demana que li apliquin un eximent complet.\nUn jurat popular és l'encarregat de jutjar, des d'aquest divendres, l'acusat d'assassinar el seu company de pis d'una ganivetada. A primer hora del matí han fet la tria dels membres del jurat i a un quart d'una han començat les sessions del judici amb les al·legacions prèvies del fiscal Enrique Barata i l'advocada de la defensa. Segons el guió, està previst que l'acusat declari últim, el dimarts 28 de maig a la tarda, i que entreguin l'objecte del veredicte el dia 29. Aleshores, el jurat es retirarà a deliberar.\nLa fiscalia i la defensa han exposat al jurat popular que no hi ha dubtes sobre l'autoria del crim perquè el mateix acusat es va entregar als Mossos d'Esquadra i va reconèixer els fets. La «clau del judici» serà, doncs, determinar si en el moment de cometre l'atac tenia les capacitats volitives i cognitives «totalment anul·lades» per un brot psicòtic.\nLa defensa argumenta que sí, basant-se en dos informes psiquiàtrics fets per professionals que el van atendre mentre estava al centre penitenciari de Can Brians. També ha subratllat que, el mateix 18 de juliol, la comitiva judicial va haver d'aturar la declaració de l'acusat perquè «no responia de forma coherent». La lletrada sosté que el brot ja va començar uns dies abans i el processat "sentia veus" i creia que els seus companys de pis el criticaven per l'esquena.\nEl fiscal, per contra, exposa que també hi ha altres proves que apunten el contrari, com ara la forense que va avaluar l'estat de l'acusat després de la seva detenció o els agents a qui va confessar inicialment els fets. "Hi ha proves que indiquen que estava bé i altres que no, és una decisió que hauran de prendre vostès", ha dit el fiscal.\n27 anys i mig de presó\nEl fiscal argumenta que l'acusat es va aprofitar de "la solitud i la intimitat del pis" i de l'estat d'indefensió de la víctima que estava dormint per perpetrar "l'atac letal de manera inesperada i per sorpresa".


Viatge a Anglaterra | Sagrada Família\nCom ja sabeu, cada dos anys, el col·legi organitza, juntament amb Home to Home, una setmana cultural a Anglaterra per als alumnes de secundària. L’estada s’organitza en cases particulars de famílies angleses, amb les quals els alumnes conviuen durant sis dies, exposant-se així a una setmana d’immersió lingüística totalment en anglès, i alhora estan en contacte directe amb la cultura i la forma de viure al país estranger.\nCada dia, els alumnes van a una escola on fan classe sobre cultura, llengua i costums anglesos. Després de dinar, s’organitzen sortides culturals. Després de sopar amb les famílies (al voltant de les 18:30h), s’organitzen activitats a l’escola, com un karaoke, una quiz night, drama night o una discoteca, l’últim vespre.\nEnguany hem tornat a Broadstairs, Kent. A banda de les classes, hem visitat Ramsgate, Canterbury, Londres i Margate. Hem après sobre Charles Dickens, que va viure a Broadstairs i on es va inspirar per escriure David Copperfield, Geoffrey Chaucer, autor dels famosos Canterbury Tales, Christopher Marlowe, que era de Canterbury, ens hem fixat en diferències culturals òbvies amb el nostre país, com els diferents horaris en la vida diària, el menjar, el canvi de moneda o la meteorologia!\nEl contacte directe amb la llengua anglesa fa que els alumnes tinguin l’oportunitat de practicar cada dia, en tot moment, la qual cosa resulta molt positiva i els encoratja a seguir aprenent. Aprende sobre altres cultures ens obre a un món diferent i ens fa adonar de la riquesa de les diferents societats, sense deixar de banda l’aspecte lúdic: s’ho han passat molt bé!


Escrita per Anna - de març 10, 2012\nCom ja sabeu a través del nostre viatge musical d'aquest any hem arribat a Itàlia, la gran capital de l'òpera (juntament amb Alemanya).\nPer iniciar-nos a l'òpera hem de començar a treballar els conceptes bàsics: les veus, les paraules clau en el món de lòpera, etc. A continuació us proposo un enllaç en el qual a través del joc del penjat podreu practicar els noms dels diferents tipus de veus i agrupacions vocals. Només cal que cliqueu a sobre de la imatge!\nSi necessiteu recordar els tipus de veus que existeixen, per si de cas, us deixo un enllaç a una imatge on us descriu els diferents registres masculins i femenins i fins i tot teniu exemples auditius! Cliqueu a la imatge per veure-la gran!\nVOLS CONÈIXER LES HORES EN CATALÀ?\nEscrita per Ferran - de novembre 19, 2020\nAQUÍ UN DEIXO AMB EL CONVERTIDOR DE LES HORES EN CATALÀ Clica a l'enllaç i practica. Convertidor de les hores en català\nFESTIVAL VIRTUAL DE NADAL\nEscrita per Ferran - de desembre 18, 2020\nHola a tots i a totes, aquest any degut a les normatives de la COVID no podem celebrar el tradicional festival de Nadal com en anys anteriors. És per aquest motiu que us el facilitem de forma virtual per tal que el pugueu gaudir. Tan sols cal que cliqueu els enllaços següents i podreu accedir als vídeos que hem preparat! BALL NADAL COM CAL MERRY CHRISTMAS SAMFAINA DE NADALES Us desitgem molt bones festes a tots i a totes!\nEL TEU NOM AMB JEROGLÍFIC EGIPCI\nEscrita per Ferran - de maig 11, 2016


març de 2018 – Pàgina 2 – La Lleialtat Santsenca\nCurs: Inicia’t en la informàtica ètica i feminista\nA partir del 12 d’abril (8 sessions/2h)\nA càrrec de HackDones\nCurs d’iniciació al GNU/Linux i al programari lliure on s’abordarà el paradigma de la internet alternativa, del consum responsable de les TIC i de la sobirania tecnològica. També ens iniciarem al codi web i aprendrem nocions bàsiques de seguretat digital i privadesa. Volem donar visibilitat a les alternatives que lluiten contra la bretxa digital i incorporen la lluita feminista a les tecnologies.\nEls tallers que no arribin a una participació mínima no es realitzaran. En cas de suspensió es notificarà a les persones inscrites


Un desenllaç no escrit - Diari de Girona\nUn desenllaç no escrit\njordi xuclà 07.03.2016 | 07:09\n4 de març, segona votació de la investidura fallida de Pedro Sánchez. Debat comprimit, elèctric i útil per madurar entre els immadurs en la idea del pacte i la transacció. La manera més lúcida d'arribar a una conclusió després del segon debat és que és impossible arribar a una conclusió.\nAllò més assenyat seria trobar una fórmula per governar seguint el sentit majoritari del votants -canvi en el govern i els governants- però el caràcter testosterònic habitual a la política espanyola pot menar a un desenllaç irracional en forma de noves eleccions ("esto tú me lo dices en las urnas").\nM'agrada observar el curs accelerat d'autocontenció entre vells personatges de la política espanyola acostumats a fer saltar la banca de la prepotència del poder cada cop que arribaven als ministeris.\nCom que tot és molt incert i hem fet la feina bé ("els hi proposem suport per formar govern a canvi de la consulta" o "reflexionin una mica: sense el contenciós català ara ja s'hauria format govern", afirma atinadament Francesc Homs), el grup gironí d'anàlisi i reflexió ens constituïm en sopar a Casa Rafa: Jordi Bosch, Lluís Falgàs, Carles Pérez de Soy i Fages de Climent i qui escriu. Expectants i riallers per aquest Madrid aclaparat, pasmado, per l'exercici de compartir el poder.\nAhir ens vam llevar amb la notícia que qualsevol negociació de futur PSOE i Ciudadanos la faran conjuntament com siamesos ensucrats d'amor i compromís. Aquest missatge matiner apunta cap a un objecte del desig prioritari: la gran coalició amb el Partit Popular.\nAllò inicialment pensat pel nucli proper a Pedro Sánchez era un govern d'alternança, un govern d'esquerres amb canals de comunicació i diàleg obert amb els sobiranistes.\nEl silenci sobtat de SusanaDíaz i els oficis de Felipe González han fet virar la nau socialista cap a incrementar la pressió sobre el PP. El preu que demanaran serà la retirada de Mariano Rajoy i el consens sobre el nou candidat a la presidència del govern -comença l'etapa italianitzant que vaig apuntar fa unes setmanes en aquesta secció?\nAlhora s'han de tenir molt presents els dos discursos de Mariano Rajoy en la investidura fallida. No són els discursos d'un home en retirada. Nota l'alè en el clatell dels molts que en el seu partit pensen en veu molt baixa que la millor, i tal vegada l'única solució racional, passa per la retirada de Rajoy. I ell, voluntat de poder des dels 26 anys, no té pensat fer el pas al costat.\nel passadís de les vanitats\n"Como ve la solución Puigdemont para desencallar esto?" em pregunta una de les periodistes més veteranes i televisives del Congrés. Aquesta dona, generalment de cultura àmplia, per pronunciar Puigdemont fa servir la serra mecànica: Pui-ghh-de-monggg. La conversa es produeix en els passadissos d'un Congrés on el nou periodista digital o de tuit literalment et tracta com un japonès més al metro de Tòquio a les set del matí.\nMés de vuit-cents periodistes acreditats, la majoria per filmar, fer tuits del color de la corbata de Pablo Casado o a la captura del diputat de Podemos Miguel Vila que Pablo Iglesias acaba d'endossar des de la tribuna en una relació tòrrida amb Andrea Levy.\nDes del banc blau el ministre de la policia pensa que el món està perdut. Per cert, Miguel Vila també fa petons a la boca a Pablo Iglesias, la qual cosa a la farmacèutica del costat del Congrés li sembla poc saludable perquè es passen molts de virus, diu.\nEn canvi, les noies del Ciudadanos són més partidàries de les formes liberals, segons em comuniquen en animada conversa. Diuen que aquesta legislatura ha arribat, "de verdad, el sentir del pueblo".\nVeurem com funciona tot això quan la maquinària es posi en funcionament i s'hagin de fer lleis i pressupostos i esmenes i transaccionals.\nel missatge europeu\nEl divendres 26 de febrer es van celebrar eleccions a Irlanda amb una forta caiguda dels socialistes, socis de govern, i una forta pujada dels liberals, a quatre escons de la primera força. Però pot ser que la formació de govern sigui molt difícil. Els titulars parlen d'un resultat difícil d'integrar.\nAquest diumenge se celebren eleccions a Eslovàquia, on el primer ministre socialdemòcrata afronta la reelecció amb un discurs molt restrictiu, xenòfob a voltes, de la immigració. La socialdemocràcia europea envia missatges al socialisme espanyol perquè no pacti amb els que estan a la seva esquerra. Sense un pacte per canviar molt les coses, d'un cicle constitucional exhaust, desmaiat, esgotat... les coses no aniran a millor, sinó a pitjor.\nAl País Basc els prudents amics del PNB comencen a notar l'onada d'un possible pacte Bildu-Podemos i aixequen el to del discurs cap al dret a decidir i una mica més. Al final, es podria produir una reforma constitucional que si no integrés molt bé les reclamacions territorials de Catalunya i el País Basc, podria dur a una dada nova: el País Basc va votar majoritàriament No a la Constitució el 1978. Tal vegada els catalans agafarien aquesta oportunitat per expressar el seu malestar i el seu desig de practicar el dret a decidir. O no. Un motiu més per a les profundes reformes d'una política espanyola atrapada en el laberint de la complexitat.\nUna dada: cap constitució del segle XIX i XX va ser reformada, totes van col·lapsar o van ser suspeses o va canviar el règim. Aquesta vella tradició d'arribar tard i malament als moments del canvi en majúscula. Postals d'Espanya.


Hanting Express Chengde Shuangtashan Road Chengde Xina - Ofertes d'hotels amb els MILLORS DESCOMPTES EN LÍNIA\nNo.176 Shuangtazhen Middle Avenue, Shuangluan, Chengde, Xina, 067001 - Veure al mapa\nTant si es tracta d'un viatge de plaer com si és de negocis, Hanting Express Chengde Shuangtashan Road és una elecció d'allotjament magnífica quan visiten Shuangtashan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHanting Express Chengde Shuangtashan Road ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, Zones públiques amb Wi-Fi.\nA més, totes les habitacions ofereixen una gran varietat de comoditats com ara aire condicionat, escriptori, telèfon, aparell de televisió, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Shuangtashan, el Hanting Express Chengde Shuangtashan Road és el lloc perfecte per una estimulant i emocionant escapada.


Les fàbriques de Palau - senderisme autoguiat\nQuè veure a: Les fàbriques de Palau\nPasseres, guals i pontets era la manera tradicional de passar el riu.\nCreuem una ombrívola plantació de plàtans que juntament amb les falses acàcies o robínies, eren els arbres que es plantaven a la...\nEs té coneixement d'una fàbrica d'estirar coure ja l'any 1888 que Alier i Cia donen de baixa.\nAl 1903 s'instal·la una fàbrica tèxtil de pana, que dura fins el 1909 que passa a ser tèxtil de cotó fins...\nPrenem el camí de la dreta que baixa lleument.\nL’alzinar amb marfull és el bosc potencial d’aquesta zona. La degradació fins a mitjans del segle passat per obtenir-ne fusta i carbó ha deixat els...\nAntic molì de Can Pagà, al 1740 ja hi ha referències de la farga de ton.\nAl 1779 és comprat per la família Guarro, al 1888 Alier i Cia donen de baixa una fàbrica de paper. Del 1907 al 1934 la vídua i...\nEntre aquests alzinar encara més alterat que l’anterior, potser per un incendi, veiem bonics exemplars de pi pinyer amb l’escorça d’escates grans i vermelles, i la seva capçada en forma de para-sol.\nQuè fer: Les fàbriques de Palau


Des de 1964, per commemorar la mort de Gandhi, se celebra el 30 de gener el Dia Escolar de la No Violència i la Pau, reconegut per la UNESCO en 1993. En aquesta data es recorda la necessitat de l'educació per a la tolerància, la solidaritat, el respecte als Drets Humans, la no violència i la pau. A més, la Convecció sobre els Drets del Nen, en el seu article 29 assenyala que l'educació ha d'estar encaminada a desenvolupar la personalitat i preparar al nen per assumir una vida responsable en una societat lliure, amb esperit de comprensió, pau, tolerància, igualtat dels sexes i amistat entre tots els pobles, grups ètnics, nacionals i religiosos, i persones d'origen indígena.\nTots els anys, segons s'acosta el penúltim dia del mes de gener, no hi ha col·legi que reconegui aquest “Dia de la Pau”.\nDes d’ANPE apostam per una educació en valors que millori la convivència a les aules on tota la comunitat educativa i la societat en general hem de sentir-nos concernits en la prevenció i erradicació de conductes violentes o agressives que en moltes ocasions condueixen a l'assetjament escolar. És fonamental prevenir, eradicar i atendre aquests casos dels qui se senten assetjats adoptant mesures cautelars que garanteixin la integritat moral i psíquica i la seguretat de les víctimes.\nEn ANPE creiem que la bona convivència és imprescindible perquè l'escola sigui un lloc d'aprenentatge, tolerància i respecte, en el qual l'autoritat del professor fonamenti la qualitat de l'ensenyament, i en el qual estiguin garantits els drets i llibertats de tots.\nANPE considera que és necessari adoptar mesures urgents per a l'eradicació de qualsevol conducta violenta als centres educatius pel que proposa l'elaboració d'un Pla Estratègic de Millora de la Convivència Escolar, que explicaria, entre uns altres, amb els següents apartats:\n-Un programa de prevenció d'assetjament escolar que contempli l'acceleració dels protocols de protecció a les víctimes i un pla de detecció precoç i eradicació dels problemes als centres educatius.\n-L'actualització dels Decrets de convivència, així com les Normes de conducta establertes als centres.\nÉs imprescindible abordar la prevenció des d'edats primerenques, la millora de la convivència escolar i l'erradicació de qualsevol conflicte i situació de violència a les aules ha de ser un compromís i una tasca permanent de tots per aconseguir que el procés educatiu es realitzi amb absoluta normalitat. L'Escola ha de ser el lloc de la convivència i l'aprenentatge que formi ciutadans lliures i responsables a partir d'una educació en valors per tal de contribuir a la transformació i millora de la nostra societat.


Prenent com a punt de partida els territoris del massís del Montgrí, la plana del Baix Ter i les illes Medes, el Museu de la Mediterrània dóna a conèixer l'espai humà i geogràfic que llinda amb aquesta mar. El centre tracta de potenciar la coneixença del seu entorn, els pobles que l'han habitat i la seva història, costums i tradicions.\nSituat a l'antiga casa pairal de Can Quintana, un dels casals històricament més emblemàtics de la població de Torroella de Montgrí, el museu orienta la seva activitat a tota mena de públic. S'hi pot trobar una gran varietat de serveis i propostes culturals, entre els quals en destaquen un centre de documentació i arxiu, la programació d'exposicions, concerts i conferències o la planificació de visites comentades.\nAmb la música com a fil conductor i element paradigmàtic de les diverses cultures representades, la primera planta de l'edifici està dedicada a la col·lecció permanent, que esdevé el centre temàtic del museu. El visitant hi pot descobrir la gran diversitat cultural i natural que, al llarg de la història, ha anat definint l'espai que envolta aquesta mar.\nEl centre presenta també mostres temporals relacionades amb la temàtica del museu. Aquestes mostres s'ubiquen a l'espai 1 de la planta baixa de l'edifici i a l'espai 2 de la segona planta.\nAltres activitats que s'hi organitzen són la convocatòria bianual de les beques Joan Torró i Cabratosa, d'ajut a l'estudi dels territoris que esdevenen l'origen d'aquest espai, i la Jornada Ernest Lluch, que té lloc anualment i tracta d'establir punts de diàleg i debat relacionats amb l'intercanvi cultural entre els pobles de la Mediterrània.\nTipus de museu: Arqueologia, Botànica, Ciències naturals, Geologia, Zoologia\nTancament anual: De setembre a juny dimarts tancat.\nHorari d'estiu: Juliol i agost: dilluns a dissabte de 10.00 a 14.00 i de 17.00 a 21.00 hores; diumenge i festius de 10.00 a 14.00 hores.\nHorari d'hivern: De setembre a juny: dilluns a dissabte de 10.00 a 14.00 i de 17.00 a 20.00 hores; diumenge de 10.00 a 14.00 hores.\nAdreça:Carrer Ullà, 27-31\nTelèfon:972 755 180


Com comença una relació abusiva? | Centre PiP - Psicologia i Pedagogia\nCom comença una relació abusiva?\n14 Febrer, 2020 14 Febrer, 2020 per centrepip\nEstar o viure a una relació abusiva no és quelcom que passi d’un dia per l’altre. No ens enganyem! No et despertes de cop i dius “Ai, estan abusant de mi!”, “estic en una relació que no vull”, “m’estan maltractant”… Més bé, el procés d’aquestes relacions acostuma a ser més o menys lent, començant de maneres molt subtils que ens poden passar desapercebudes fins que no ens trobem dins del pou.\nQuins indicadors pot haver d’una relació abusiva?\nUna tendència a aïllar-te i/o reclamar-te el teu temps. No es tracta que en un principi no et deixin anar amb els teus amics/gues, sinó que s’afegeixen comentaris que fan que la persona es trobi davant d’un dilema que poden generar-li culpa i/o tristor. Alguns exemples podrien ser, “no m’importa que vagis amb els teus amics, però havia pensat que podríem fer coses junts”, ”però si ja vas quedar ahir, avui per què no estem sols”, “m’agrada anar amb les teves amistats, però prefereixo que no anem cada setmana”,…\nFer comentaris negatius del teu entorn i/o recordar aquelles coses que t’han fet mal. És normal que si ens fan mal, la nostra parella intenti opinar o defensar-nos d’alguna manera. No obstant, si tendeix a fixar-se en els punts més negatius i els repeteix contínuament, pot ser una forma de començar a aïllar-te sense posar-te clarament entre l’espasa i la paret. Repetir els comentaris pot generar un cert esbiaix que provoca que tinguis l’atenció centrada en aquells punts.\nPosar-te mala cara quan dones una resposta que no agrada. No significa que s’hagi d’enfadar o cridar, però pot ser que el posat i la comunicació no verbal que transmet et faci sentir que no has fet el que tocava. Dins d’aquest punt, també inclouríem el silenci o marxar sense dir res ja que és una manera de comunicar que no estem d’acord. Aquestes estratègies no assertives, són una manera subtil en que algú pot aconseguir que l’altra eviti respostes similars i, per tant, començar a reduir progressivament la seva llibertat.\nInsistir sobre un tema. A vegades, el que passa es que la persona tendeix a insistir una vegada i una altra sobre alguna cosa que ja heu parlat sense acceptar el teu punt de vista. No cal que sigui durant una mateixa tarda, però durant un període de temps va traient el tema de forma recurrent per veure si canvies d’opinió i/o pot fer-te cedir d’alguna manera.\nComentaris continus de l’estil “ho podries haver fet així”. Tothom pot millorar i sempre ens poden assessorar per poder aprendre. No obstant, si davant la majoria de situacions tendeix a opinar i/o fer recomanacions, la lectura que pots extreure és que no saps fer res bé. Tanmateix, si aquest element, l’ajuntem amb una baixa autoestima, el malestar que pot produir encara serà major donant a la llarga validesa a la seva forma de fer per sobre de la teva pròpia.\nNo reconèixer els seus propis errors. En general hauríem de tenir tots clar que no som perfectes i que ens equivoquem més sovint del que ens agradaria. No obstant, si quan intentes comentar-li a la teva parella, ella ho nega, dificulta el canvi i la comunicació fluïda. A més a més, pot ser que davant aquestes situacions, el que faci sigui culpabilitzar als altres o a tu, fent-te d’aquesta manera responsable dels seus errors.\nBromes reiterades que no t’agraden. Cadascú té la seva motxilla personal, de manera que hi ha bromes que poden fer-te mal però en canvi ser inofensives per a la resta. En aquest sentit, una vegada li has comentat a l’altra persona això, el més habitual seria que ho respectés i procurés evitar-les. Tot i això, si segueix emprant-les i/o fa bromes que consideres que t’humilien, potser és un bon moment per parlar-ho clarament.\nPreguntes sobre què fas, amb qui estàs,… L’interès per l’altra persona és habitual. No significa que aquestes preguntes només les facin persones amb perfils controladors. No obstant, si les preguntes són molt reiterades, sents que t’estan jutjant contínuament o que et treuen una llibertat que tu no voldries perdre, pot ser convenient aturar-te i reflexionar al respecte. No és tracta d’amagar fets i/o de mentir, però si poder comunicar el què volem i decidir en quin moment expliquem i en quin no.\nHeu de tenir en compte que aquí hem llistat alguns exemples i/o indicadors generals que no tenen per què indicar que estàs en una relació abusiva però si que poden ajudar-te a avaluar la teva situació personal. Adonar-te’n no és fàcil i moltes vegades utilitzem mecanismes de negació per no veure allò que hi ha davant. No obstant, des de Centre PiP, Psicologia i Pedagogia, t’animem a valorar aquestes petites situacions amb perspectiva, tenint sempre en compte el teu propi benestar i el teu dret a opinar i decidir.\nSi et trobes davant aquestes situacions, és important poder parlar-ho amb l’altre per veure com et fa sentir i què t’agradaria. Demanar canvis i/o arribar a acords que es mantinguin a la parella és una manera d’establir els límits per no perdre els teus drets com a persona. Al final, no podem oblidar que en una relació saludable, les dues persones han de tenir i sentir que tenen els mateixos drets i deures i són respectats per l’altre.\nPer a més informació ens pots escriure a info@centrepip.com\nCategories Psicologia, Psicologia d'adults, Psicologia juvenil Etiquetes amor, relacions Navegació per les entrades\nAlexitimia, què és?


PUBLICAT Dijous, 05.04.2012\nJa és al carrer un nou número del butlletí d'informació municipal Viure Canet. És el número 35 i el segon d'aquest Mandat, després de renovar-lo completament, utilitzant un format i impressió de diari, la qual cosa ens ha permès abaratir costos i optimitzar els recursos municipals, ja que es dissenya i es maqueta des del servei de premsa de l'Ajuntament.\nEn aquest número s'hi recullen les principals notícies generades per les àrees i els departaments del consistori durant els darrers tres mesos. El nou calendari de recollida selectiva, els primers passos per a l'elaboració d'un Pla estratègic i de dinamització del teixit econòmic local i la nova campanya de control de la via pública perquè es compleixi l'Ordenança de Civisme, en són temes centrals. Però també hi ha un recull d'imatges que els ciutadans van enviar-nos de la petita nevada del febrer, les visites institucionals que hem rebut, el projecte de renovació de la Residència Guillem Mas, el nou Servei municipal de psicologia i logopèdia o les xifres d'usuaris i visitants que han passat per Vil·la Flora i la Casa museu. I molt més.\nEl Viure Canet és reparteix en suport paper per les cases, els comerços i els punts de trobada ciutadana i també el podeu trobar en suport electrònic en aquest web. Amb el butlletí donem compliment al principi bàsic de l'administració local d'informar els ciutadans de tot allò que els afecta directament com a col·lectivitat. Us convidem a llegir-lo.\nViure Canet número 35


Tarraco Festes: La 17a Fira de l'oli nou DOP Siurana se celebrarà de l'1 al 3 de desembre a la Rambla Nova\nLa 17a Fira de l'oli nou DOP Siurana se celebrarà de l'1 al 3 de desembre a la Rambla Nova\nHi haurà activitats adreçades per a tots els públics\nEls dies 1, 2 i 3 de novembre la Rambla Nova acollirà la 17a Fira de l'oli nou DOP Siurana, un certamen organitzat per l'Ajuntament de Tarragona, el Consell Regulador de la DOP Siurana i la Unió Corporació Alimentària de Reus, amb la presència dels productors més importants de la DOP Siurana, els quals presenten de forma col·lectiva el seu oli nou.\nEn l'organització de la Fira també col·labora el Gremi de Pagesos de Sant Llorenç i Sant Isidre i la gestió tècnica va a càrrec d'Espimsa.\nEnguany, a la Fira hi participaran 17 dels productors més importants de la DOP Siurana, també presenta un vessant lúdico i festiu, i al llarg dels tres dies es realitzaran activitats dirigides a tots els públics, inclòs l'infantil: degustacions d'oli nou DOP Siurana, tast infantil, tast comentat d'olis, promocions, tallers per la canalla, sortejos, berenars populars, recollida d'aliments per al Banc d'Aliments i concurs d'instagram, entre d'altres.\nLa Fira, ubicada a la Rambla Nova en el tram comprès entre el carrer de la Unió i Canyelles, romandrà oberta al públic amb l'horari següent: divendres, de les 17 a les 21 hores; dissabte, de 10 a 14 i de les 17 a les 21 hores i diumenge, de 10 a 14 hores.\nDivendres 1 de 17.30 h a 19 h (o fins a exhaurir existències) al Mercat\nBerenar de pa amb xocolate i oli nou per a nens a la festa d'encesa de l'enllumenat del Mercat\nDissabte dia 2 a partir de les 10 h en la Rambla Nova (tram Teresianes)\nEsmorzar popular solidari amb degustació de l'oli nou verge extra DOP Siurana\nVenda anticipada de tiquets al Mercat i el mateix dia a la fira. Preu 1,50 € destinats íntegrament al Banc d'Aliments\nGlopets d'oli: activitats relacionades amb l'oli\nConserva casolana d'olives\nSabonets amb oli reciclat\nTast infantil divendres dia 1 a les 18 h i diumenge 3 a les 11.30 h\nTast comentat d'olis dissabte 2 a les 12.30 h matí i a les 18.30 h tarda, a l'estand de la DOP Siurana, a càrrec de professionals del Panell Oficial de Tast. Cal confirmar assistència. Activitats gratuïtes\nShowcooking de diumenge amb oli DOP Siurana\nElaboracions saludables amb oli per Marc Lozano de EHiT Cambrils a la mateixa fira, de 12.30 h a 13.30 h.\nDegustació de vermut Montebrione al seu estand\nDegustació d'oli nou DOP Siurana als diferents estands de les cooperatives participants\n*Concurs d'Instragram #socSiurana. Pengeu les fotos de la Fira amb l'etiqueta #socSiurana i aconseguiu grans premis. Consultar bases a www.dopsiurana.com\nRecollida d'aliments al banc d'aliments\nLa Fira de l'oli nou de Tarragona recolza el "Gran recapte d'Aliments" amb un punt de recollida durant els dies de la fira a l'estand de l'organització i amb el berenar de divendres i l'esmorzar de dissabte\nPublicat per Tarraco Festes en dijous, de novembre 23, 2017


Notícies anarquistes de més de 50 col·lectius catalans 🏴 Anarquia.cat El doble drama de ser dona i pobre a la Turquia rural – Anarquia Catalunya 🏴\nEl film que inaugurarà aquestes projeccions presencials serà Un cuento de tres hermanas, del realitzador turc Ermin Alper (Beyond the hill). Tot i que el cinema de l’estat otomà ofereix un bon nombre de films comercials cada any, resulten bastant poc coneguts internacionalment. Amb el permís d’algunes sèries de televisió que creuen fronteres, els ambaixadors creatius de l’audiovisual turc solen estar més propers al cinema d’autor. Nuri Bilge Ceylan, el multipremiat realitzador de Lejano o El peral, seria l’exemple més paradigmàtic. Aquest drama rural d’Alper seria un exponent d’una autoria més convencional, potser més accessible, que les propostes de Ceylan.\nAliança Nacional de la Dona Jove Ingreso Mínimo Vital, la gestión y el pago NO puede ser otra chapuza más


Taller En Transició – Assaig en Moviment\nTaller En Transició\nT’agradaria millorar la manera com fas allò que més t’agrada fer, ja sigui practicar un esport, caminar, ballar, tocar un instrument, cantar, etc.?\nVols aprendre a moure’t amb eficiència, gaudint del moviment, sense esforç ni dolor? Descobreix el Mètode Feldenkrais®\nAmb la pràctica d’aquest mètode, mitjançant seqüències de moviments suaus i a vegades inusuals, prenem consciència del nostre cos i de la manera com funciona: ens descobrim a nosaltres mateixos. I, amb aquest coneixement, aprenem a moure’ns d’una manera funcional, gaudint de les possibilitats inimaginables de moviment que ens ofereix el nostre cos, sigui com sigui la seva estructura.\nVols descobrir el teu potencial per moure’t amb facilitat?\nVine al taller que farem en el qual explorarem el moviment de transició des de la posició estirada a terra boca amunt fins a seure, posant l’èmfasi i l’atenció en el procés, en la manera “com” ens movem d’una posició a l’altre, versus l’objectiu d’arribar a una determinada posició.\nLa coordinació, l’equilibri, l’orientació i la flexibilitat són trets intrínsecs en qualsevol procés de transició funcional, i aquesta seqüència de moviments ens invitarà a experimentar una millora en:\nla coordinació entre la musculatura extensora i flexora\nla flexibilitat de la caixa toràcica\nel moviment i sincronització de les articulacions de les espatlles i malucs\nla reversibilitat del moviment\nDivendres 18 de febrer de 18:00h a 20:00h\nBlank2 – C. Miramarges, 6. Vic.\nInformació i Reserves: Raquel – 646478238 – info@assaigenmoviment\nAutor Assaig en MovimentPublicat el 14 de febrer de 2022 14 de febrer de 2022 Categories Feldenkrais\nAnterior Entrada anterior: En transició\nSegüent Entrada següent: En transició


HomeEl teu CAPGestors covid. Nous perfils professionals per fer front a la pandèmia\nQuè has de fer si has estat un contacte estret d’un cas de covid-19? Trucar al CAP. Si tens símptomes, s’encarregarà medicina de família o infermeria. Si no en tens, el que cal posar en marxa no és l’assistència mèdica, sinó els mecanismes per frenar el contagi. Aquesta és tasca dels gestors covid.\nQuina és la tasca dels gestors covid?\nAl nostre CAP tenim 2 tipus de gestors covid, els rastrejadors i els encarregats d’atendre les trucades de pacients que expliquen un contacte estret amb un cas de covid-19 positiu.\nEls gestors covid rastrejadors han estat contractats i formats específicament per fer el rastreig de contactes entre els pacients assignats al nostre CAP i fer la declaració de casos a Salut Pública en coordinació amb l’equip assistencial del centre.\nPer donar suport en el cribratge de casos, gran part de la unitat d’atenció a l’usuari ha rebut una formació específica per aplicar els protocols de gestió de la covid-19. D’aquesta manera en atendre les trucades que rebem al centre, poden detectar quan un cas es considera de risc, identificar quan cal programar una prova diagnòstica (i programar-la) i informar als pacients de les pautes a seguir.\nPer què s’ha creat aquesta figura?\nEl gran volum de trucades referents a contagis de coronavirus va fer necessari que la unitat d’atenció a l’usuari comptés amb una formació específica per aplicar els protocols oficials de detecció i gestió de la malaltia. La tasca dels dos tipus de gestors covid de control de contagis permet que els professionals de medicina i infermeria tinguin més temps disponible a les seves agendes per aquelles persones que tenen símptomes, siguin o no de coronavirus SARS-CoV-2.\nCom beneficia a les persones usuàries?\nLa feina dels gestors permet que puguem atendre més ràpidament a la població per poder frenar els contagis. Les intervencions dels gestors són menys complexes, ja que no impliquen atenció clínica, pel que són més ràpides. Aquesta reducció del temps d’espera disminueix la incertesa i el perill de propagació.\nSi una persona ha estat un contacte estret, s’ha de quedar a casa i trucar al seu centre d’atenció primària per notificar el cas. La necessitat d’aïllament no comença en fer-se la prova diagnòstica, sinó quan apareix el risc d’haver-se contagiat de covid-19.\nQuan es fa una prova PCR al nostre CAP, si el resultat és positiu, s’informa via telefònica en 24h per un professional assistencial. Si és negatiu, el pacient rep un SMS en 48h i a més pot consultar els resultats a La Meva Salut.\nÉs molt important tenir en compte que si hi ha hagut risc de contagi, encara que la PCR sigui negativa, cal mantenir l’aïllament. La PCR es farà durant aquests 10 dies de quarantena. L’aïllament és essencial per trencar les cadenes de transmissió. Això significa que si hem d’estar aïllats a casa, també ho hem d’estar de la resta de convivents. Cal recordar que els àpats són moments d’elevat risc de contagi.\nSeguir aquests procediments és clau perquè puguem detectar nous contactes i frenar els contagis.\nEvitem la desinformaciói la propagació de notícies falses, el millor és consultar les fonts d’informació oficials. Al web Canal Salut Coronavirus SARS-CoV-2 de la Generalitat de Catalunya trobareu tota la informació sobre els protocols i mesures vigents, així com consells per prevenir la malaltia.


UIC Barcelona guanya el campionat BugaMAP, de Fundació MAPFRE | UIC Barcelona\nUIC Barcelona guanya el campionat BugaMAP, de Fundació MAPFRE\nEl Campus Barcelona també ha acollit la celebració de la final d’aquest concurs en el qual han participat un total de cinc equips d’universitats de Catalunya i de les Illes Balears.\nL’equip integrat per cinc alumnes de la Facultat de Ciències Econòmiques i Socials de la Universitat Internacional de Catalunya (UIC Barcelona) ha guanyat el campionat BugaMAP. La final del campionat de Fundació MAPFRE s’ha celebrat el dijous 28 de febrer al Campus Barcelona de la mateixa universitat.\nEn les diferents fases del campionat, s’han dut a terme sis seminaris en els quals han participat un total de 145 alumnes de UIC Barcelona, la Universitat de Lleida, la Universitat de les Illes Balears, la Universitat de Girona i la Universitat Abat Oliba CEU.\nEl rector de UIC Barcelona, el Dr. Xavier Gil, ha fet lliurament dels premis al costat del rector de la Universitat de les Illes Balears, el Dr. Llorenç Huguet; el responsable de Relacions Institucionals i Desenvolupament de Xarxes de MAPFRE, Sergio Sánchez, i el representant de Fundació MAPFRE a Barcelona, Javier Solís.\nTambé han assistit al lliurament de premis el vicerector de UIC Barcelona, el Dr. Toni Mora; la degana de la Facultat de Ciències Econòmiques i Socials de UIC Barcelona, la Dra. Marta Mas; la vicerectora d’Estudiants i Qualitat de la Universitat Abat Oliva CEU, la Dra. Maite Signes, i la directora del Departament d’Economia i Empresa de la mateixa universitat, Rocío Bonilla; la degana de la Facultat de Ciències Econòmiques i Socials de la Universitat de Girona, la Dra. Anna Garriga, i la professora de la Universitat de Lleida Anna García.\nEn l’acte de lliurament, el Dr. Gil ha agraït a tots els participants la seva implicació en un campionat l’objectiu del qual està alineat amb el de les universitats: la transferència de coneixement. Per part seva, Solís ha assenyalat que Fundació MAPFRE desenvolupa el bugaMAP des de fa més de 30 anys i a més de 16 països diferents, “un projecte que sens dubte contribueix al fet que els més joves coneguin més bé la importància del sector assegurador, un dels objectius de Fundació MAPFRE”.\nEl business game MAPFRE, conegut com a BugaMAP, és un joc de simulació empresarial que ensenya a estudiants universitaris i alumnes de postgrau de nombrosos països com funciona la gestió del negoci assegurador mitjançant l’adopció de decisions i la simulació del seu impacte en la quota de mercat, els resultats i la solvència de la companyia.\nAlumnes d'Infermeria de la UIC sensibilitzen uns 400 joves a vetllar per la seva salut davant el consum de drogues i alcohol\nEl Dr. Arquitecte Jordi Roviras publica un article a la revista ‘Informes de la Construcción’\nBerta Estragués, de UIC Barcelona, puja al podi femení de la Unirun\nMut analitza en una conferència alguns aspectes de la Commonwealth\nSegons un estudi de UIC Barcelona, el càncer de pulmó superarà al de mama en dones el 2020\nUna investigació conclou que les dones viuen més que els homes\nAlumnes d'Infermeria, Medicina i Odontologia, voluntàries a Guatemala


Contenidor Matèria Orgànica C/Batlle Curtichs\nAfegeix una resposta\tMira respostes (0)\nResolt Contenidor Matèria Orgànica C/Batlle Curtichs\nDilluns, Mai 15 2017, 10:21 AM\nFa unes setmanes es van col·locar uns nous contenidors de reciclatge al carrer Batlle Curtichs. Ha resultat ser una bona decisió, ja que facilita molt poder fer la tria selectiva dels residus.\nAra bé, trobem a faltar un contenidor de recollida de matèria orgànica (color marró), i, a hores d'ara, l'hem de continuar portant al quin es troba al carrer de la Font del Balç. Teniu previst posar un contenidor marró juntament amb els altres contenidors de reciclatge del carrer Batlle Curtichs?\nBona tarda Lluïsa,\nGràcies per l'aportació, hi posarem el contenidor de matèria orgànica tan aviat com sigui possible.\nRegidor de Sostenibilitat


Millors races de gossos per a nens amb autisme - Cultura | Agost 2021\nMillors races de gossos per a nens amb autisme\nEls gossos ofereixen nombrosos avantatges als nens. | iStock.com/MarkoNOVKOV\nHi ha un vincle especial que passa entre un nen i un gos. Moltes races aporten una excel·lent incorporació a la vostra família, sobretot quan tens fills petits i busquen un protector i un company de joc per a la teva petita. Però, i si el vostre fill té necessitats especials?\nEl diagnòstic de l’autisme està en augment, i ara afecta 1 de cada 68 nens. De fet, l’autisme és un dels trastorns del desenvolupament amb més ràpid creixement als Estats Units, sense cap detecció ni cura mèdica.\nGossos i nens amb autisme\nTot i que no hi ha cura, certament hi ha maneres de facilitar la vida del vostre fill amb autisme. Els nens amb autisme solen tenir dificultats per expressar les seves emocions i poden tenir fòbies socials, ansietat de separació i ansietat de lleu a severa. És aquí on un gos de raça amable, lleial i pacient pot ajudar el vostre fill a superar aquestes tendències i ajudarà a calmar el vostre fill.\nUn estudi va trobar que el 67% de les famílies amb nens diagnosticats de gossos propietat de l’autisme i el 94% dels pares van declarar que el seu fill amb autisme havia format un vincle especial amb el gos. Seguiu per veure quines races de gossos podrien ser les adequades per a la vostra família.\nmillor emulador de nes\nNo hi hauria cap llista de gossos familiars (específicament per a nens amb trastorns de l’espectre autista) sense el golden retriever. Els Goldens són suaus, pacients, amorosos, lleials i excepcionalment fàcils d’entrenar. Aquesta raça té un temperament tranquil i una intel·ligència decent, és per això que sovint són entrenats com a gossos de servei o teràpia.\nEn poques paraules, si busqueu un amic etern que pugui ajudar al vostre fill amb autisme, no serà molt millor que el que es recuperi.\n2. Sant Bernat\nSant Bernat | iStock.com/dennismesias\nEl Sant Bernat és extremadament gentil per la seva mida. Tot i que potser té una naturalesa tossuda, també és pacient, dolç i amable amb els nens, cosa que el converteix en una bona opció per a famílies amb nens que tenen autisme.\nL'Acadèmia de gossos de servei de Saint Bernard és un grup sense ànim de lucre que cria, entrena i col·loca aquest gos a cases de nens de 2 a 6 anys que acaben de diagnosticar autisme. Fins ara, ha vist tones de resultats positius amb aquesta intervenció primerenca.\nTerranova | iStock.com\nSovint anomenat 'gegant suau', Terranova pot ser una opció fantàstica per a nens amb autisme. Increïblement amable i fàcil d'entrenar, aquest nen té un alt nivell d'intel·ligència, però no és massa hiperactiu, cosa que podria estressar el seu fill en lloc de calmar-lo. És una de les races principals de gossos per a famílies i és un tutor i protector natural.\nCreat com a creuament entre Labrador i caniche, el Labradoodle és una opció popular per a famílies que tenen un fill amb autisme. Els labradoodles es troben en totes les mides i colors i rarament són una divisió de 50-50 d'ambdues races, però en canvi poden afavorir una o una altra. De qualsevol forma, són gossos familiars fantàstics i són fàcils d’entrenar a causa dels seus alts nivells d’intel·ligència. També són gossos de teràpia populars, gràcies a aquestes característiques favorables.\n5. Pagès retriever\npagès | iStock.com/sanjagrujic\nCom els recuperadors daurats, els Labradors fabriquen excel·lents mascotes familiars gràcies a la seva intel·ligència justa i a un alt grau de capacitació. Pacients i amorosos, els laboratoris són cadells suaus i dolços que s’acompanyen amb persones, gossos i altres mascotes. També són una elecció popular per als gossos terapèutics, per la facilitat que poden entrenar, i per la gentilesa que tenen tots els que coneixen.\nCaniche | iStock.com/disqis\nPer a famílies de nens amb autisme que també pateixen al·lèrgia, els canyells són una elecció fantàstica. Obedient, intel·ligent i ple d’il·lusió, pot ser que els canyells no siguin la primera raça que imagines quan penses en un gos de teràpia. Però la seva capacitació i afany de complaure’ls per fer que s’adapten bé a la tasca. A més, com que no solen caure, són ideals per a famílies que pateixen al·lèrgia que no volen sacrificar tots els avantatges de la propietat de gossos.\nPastor alemany | iStock.com/diego_cervo\nCom en les altres races de la llista, la intel·ligència i la capacitació són els trets més importants que fan del pastor alemany una elecció cabdal per a nens amb autisme. L'instint protector natural d'aquesta raça el converteix en un gran atractiu per a les famílies. I perquè és amable i lleial, també fa de gos de servei o teràpia. Amb la formació adequada, el noble pastor alemany faria un complement perfecte a la vostra família.\ntext de la imatge\nRecordes Lassie? Aquesta raça lleial és un gos de la família per excel·lent, i el seu afany d’agradar i intel·ligència innata el fa fàcil entrenar. El collie és amable, manegant i bo amb els nens, el collie també és sensible a les emocions humanes, cosa que és un tret important quan parleu de nens que hi hagi espectre.\nAmistós amb familiars i estranys, el Samoyed és una d'aquestes races que sempre sembla somriure. Aquest gos intel·ligent és fàcil d’entrenar i amb ganes de complaure-la, convertint-lo en un company fantàstic per a tota la família, inclosos nens amb autisme. Només heu de saber que pot ser altament energètic, de manera que cal fer exercici i entrenament diari.\n10. Gran Pirineu\nGran Pirineu | iStock.com/ejkrouse\nNo trobareu un gos més devot que el Gran Pirineu. Originalment usada per a la custòdia de ramats, aquesta raça té un temperament suau i una ferotge devoció a la seva família. Un Gran Pirineu és amable amb els nens, cosa que el converteix en un partit ideal per a nens diagnosticats d’autisme.\n11. gos de muntanya bernesa\nGos de muntanya bernès | josianefarand / Getty Images\nLleial, sensible, devot i suau: el gos de muntanya bernès té totes les qualitats que hauria de buscar quan caces una raça per a un nen diagnosticat d’autisme. Prou intel·ligent per entrenar fàcilment, aquesta raça fàcil es convertirà immediatament en una part integrant de la família.\nNo totes les races de gossos per a nens amb autisme són grans. De fet, els beagles són una elecció fantàstica, gràcies a la seva amabilitat amb la seva família i els seus estranys. Aquest gosset alegre es convertirà ràpidament en el millor amic del vostre fill. I la seva faceta més petita i amable podria fer-lo més adequat per a nens que no són tan còmodes al voltant dels gossos. Un mot de precaució: els Beagles requereixen un entrenament adequat perquè sovint volen enlairar-se seguint el nas. Així que assegureu-vos d’esforçar-vos.\nStaffordshire terrier americà | iStock.com/sanjagrujic\ncooperativa local stardew valley\nEls terrícoles poden tenir una reputació contradictòria, però també se'ls coneix com a 'gossos de mainadera', cosa que significa que són naturalment inclinats a ser suaus al voltant dels nens. I amb la formació i la cura adequades, es dediquen increïblement a les seves famílies. Aquests protectors lúdics, afectuosos i sortints, poden ser l’adequat perfecte per al vostre fill amb autisme.\nQuin gos és adequat per a vostè?\nEls gossos poden ser entrenats per proporcionar diferents nivells d’assistència al vostre fill. | iStock.com/Rohappy\nAl final, es tracta de prendre una decisió informada en funció de les necessitats úniques de la vostra família. Les races lleials, simpàtiques, tranquil·les i tranquil·les, són la millor opció quan busqueu un autista acompanyat per al vostre fill.\nEls gossos d’acompanyament són mascotes de la família i poden ser de qualsevol raça, tot i que heu de triar un gos fàcil d’entrenar. Els gossos de servei requereixen un ampli entrenament i certificació. Poden ser beneficiosos per a nens amb autisme que necessiten una atenció addicional, com si són propensos a convulsions epilèptiques o experimenten esclats en entorns socials. També es poden entrenar gossos de teràpia, encara que no tan rigorosament com els gossos de servei. Ofereixen afecte i confort al vostre fill amb autisme.\nLlegeix més: 15 de les races de gossos més populars dels Estats Units\nel pirata hd\nestalvi de pantalla de mac


Amb aquest poema Krystyna Dąbrowska tanca el seu segon llibre de poemes, Cadires blanques, publicat l’any 2012.\nSom un diccionari. Les nostres llengües\nes troben en tremoloses cobertes. Tradueixen\nel cos en ànima, l’ànima en cos, el desig,\nl’acompliment en suor i en semen.\nEn lloc de les entrades en ordre alfabètic,\nun alfabet en llibertat, una o murmurada, una a sonora,\ni confoses terminacions femenines i masculines.\nQuin nom tenen per a mi els teus dits?\nCom t’anomena el meu ventre ardent?\nEls nostres respirs són fulls que anem passant\nen cerca d’expressions desconegudes,\ni d’elles, quina oració en surt?\nEtiquetes de comentaris: Krystyna Dąbrowska


Dos detinguts per altres motius en el marc de l'operatiu antidroga de Barcelona La República\nDos detinguts per altres motius en el marc de l’operatiu antidroga de Barcelona\nACN Barcelona.-Dues persones s’han detingut en el marc de l’operatiu antidroga de Barcelona que no tenen a veure directament amb la investigació principal, que ha provocat cinc altres detencions. En […]\nACN Barcelona.-Dues persones s’han detingut en el marc de l’operatiu antidroga de Barcelona que no tenen a veure directament amb la investigació principal, que ha provocat cinc altres detencions. En concret, s’ha detingut un home per un robatori violent d’un rellotge de luxe i un altre que tenia una ordre de recerca. Les altres cinc persones han estat detingudes en l’entrada d’una cinquantena d’agents dels Mossos d’Esquadra i la Guàrdia Urbana a narcopisos al barri de Sant Antoni i Sants-Montjuïc. Des de dos quarts de set del matí els Mossos d’Esquadra i la Guàrdia Urbana de Barcelona han treballat en aquest operatiu antidroga conjunt a Barcelona. No es descarten més detencions, segons han indicat els Mossos d’Esquadra. També s’han intervingut petites quantitats de diverses substàncies.


"Confinats però confiats", formació online organitzada per la Delegació Diocesana de Joventut de l'Arquebisbat de Tarragona\nEl divendres, dia 15 de maig passat, la Delegació diocesana de pastoral de Joventut va convocar els joves i animadors de l’arxidiòcesi de Tarragona a una de les seves activitats, el Set de Déu (7d10), tot i que de manera virtual, a través del seu canal de Youtube, degut a les circumstàncies actuals.\nArquebisbat de Tarragona, 19 maig 20\nLa formació, a càrrec de Jordi Rovira, animador d’Edge i Life Teen i membre de l’equip de la mateixa Delegació, va portar per títol Confinats però confiats. Com viure l’esperança en temps de confinament?\nA partir de diferents textos de la Paraula de Déu com la segona lectura del Dimecres de Cendra, de la Segona Carta de Sant Pau als Cristians de Corint, on se subratlla que Ara és l’hora favorable i el dia de la Salvació; el relat dels Savis d’Orient i la Pentecosta que esdevé en un context de persecució i sofriment, va manifestar que els temps són difícils sempre i que allà on hi ha tancament i por —confinament— Déu dona la seva pau.\nEls participants, a través del xat, també van poder expressar i compartir tot allò que els anava suscitant la formació i el testimoni.\nAmb una breu pregària es va cloure l’activitat tot convocant els joves i animadors a la vetlla de final de curs que tindrà lloc el proper divendres dia 5 de juny, a les 18.00 h, a través del canal de Youtube de la Delegació de Joventut (Delejot).


El Pla Territorial sectorial del Turisme, la creació de l'Agència Catalunya Turisme, i el foment de la qualitat: els tres grans eixos de la política turística de la Generalitat per als propers anys. [Actualitzada] - Sala de premsa. Generalitat de Catalunya\nquery_builder 16 desembre 2002 12:06\nEl Conseller de Treball, Indústria, Comerç i Turisme, Antoni Fernàndez Teixidó, va anunciar el passat dijous aquest compromís del Govern amb el sector turístic català, durant la celebració de la XVIIIa. edició de la Nit del Turisme.\nEl Conseller Fernàndez Teixidó va ressaltar la importància d’aquest sector tant estratègic per a l’economia catalana, la seva aportació en la creació i manteniment de llocs de treball, i també en el reequilibri territorial.\nEn aquest sentit, el Conseller va animar als 1.200 representants del turisme presents a l’acte, a treballar plegats amb el Govern per tal d’intensificar la política de promoció i de foment de la qualitat integral de l’oferta turística, de les empreses i dels treballadors.\nFernàndez Teixidó va anunciar que en la primera reunió del Govern de l’any 2003, es proposarà la creació d’una Comissió Interdepartamental per al desenvolupament del Pla Territorial i Sectorial de Turisme. En compliment de la Llei de Turisme, el Pla és l’instrument central que establirà la transversalitat d’aquest sector, i que permetrà la necessària millora de les infrastructures i, un desenvolupament turístic sostingut.\nL’altra gran línia d’actuació per als proper anys és el projecte de Llei de creació d’una nova entitat de promoció, l’agència Catalunya Turisme, que es presentarà al Parlament el proper mes de febrer. L’agència pretén ser un organisme potent, que aplegarà tots els recursos de promoció de l’Administració turística catalana, i que donarà suport a totes les iniciatives que, des del sector privat, contribueixin a un millor coneixement del potencial dels nostres mercats.\nFinalment, el Conseller Fernàndez Teixidó va anunciar nous programes de foment de la qualitat, dirigits a les empreses turístiques a partir dels plans d’excel·lència i dinamització, i de plans de foment als municipis i comarques d’interès turístic. I, per últim, la creació d’un programa novedós de formació i qualificació del personal, en cooperació amb les associacions i empreses.


Sant Jordi! A casa… | Following the Blue Morpho\nPosted by Blue Morpho | Abr 23, 2020 | General | 0 |\nAvui és Sant Jordi! Dia especial! Dia per sortir al carrer i gaudir-lo amb roses i llibres. Un dia de tradició catalana que, per primer cop, no es podrà celebrar com estem habituats. Una onada de tristesa inunda el territori. La imaginació ha de suplir la realitat.\nUn dia que la Blue Morpho ha volgut sortir a fer un vol. Feia dies que volia volar i, en especial, volia tornar a un lloc. La brisa del destí, la ha acompanyada a la planta 8 de l’hospital Josep Trueta de Girona.\nUn cel pur i fresc, una de les coses positives d’aquest confinament, ha facilitat un vol ple de joia i gratitud. La Blue s’ha passejat observant un territori buit i desolat, on està la gent es preguntava? Quin paisatge desconegut, no ho havia presenciat mai, on són els cotxes? Només n’he vist dos per tot el camí. Que contenta està la fauna, els ocells canten a pulmó obert, i quanta energia desprenen les plantes, quins colors més vius. Quin silenci més inquietant, no el trobem en aquesta latitud i longitud. No pesen les ales, el vol flueix com mai. Quina visibilitat! Veig l’horitzó com mai. Però on són les persones? On són les parades de Sant Jordi? On són totes les activitats que es programen per aquest dia? Aquest no és el Sant Jordi que estic acostumada.\nEl drac coronavirus ha arribat i, entre tots, depen de que no es quedi. L’esforç de tots units simbolitzarà el Sant Jordi poderós que derrotarà aquest maligne ésser. Ens trobem en el moment incert del combat… però si sabeu la llegenda… Sant Jordi acaba guanyant!!!\nAprenem d’aquesta experiència i que no torni a passar. Sant Jordi al carrer per sempre!!!\nGràcies Pere Muné per fer arribar aquesta caixa de roses fetes a mà amb paper i, amb molt d’amor. Agraïment profund als/les professionals sanitaris i personal de serveis de l’hospital. Roses vermelles que donin color en un dia que no seran protagonistes al carrer, però que les podem gaudir en el confinament.\nNextLa nova normalitat


L'Hospital Germans Trias i Pujol desenvolupa la primera vacuna terapèutica contra la tuberculosi | Red de Diariocrítico.com\nSegons ha explicat a Europa Press el descobridor de la vacuna, Joan Cardona, metge de Can Ruti i director científic d'Archivel Farma, la vacuna està acabant la segona fase dels seus assajos, durant la qual està testant la seva eficàcia en 96 malalts de Sud-àfrica, després de demostrar la seva seguretat en un grup reduït de voluntaris a Badalona.\nLa primera fase de l'assaig va rebre l'autorització de l'Agència Espanyola del Medicament el març de 2007, i va validar absència de toxicitat. La segona fase d'assaig, de la qual s'esperen resultats el primer trimestre del 2011, està destinada a oferir informació més detallada sobre la seguretat del tractament, així com a avaluar la resposta immunològica.\nFins ara, s'ha administrat la vacuna a 60 malalts de la fase II i dos comitès de seguretat han de pronunciar-se sobre la seguretat del tractament i donar llum verda a la culminació de la fase.\nA mitjans de l'any que ve, s'espera l'inici de la tercera i última fase que reclutarà 700 malalts també de Sud-àfrica, per ser un país on la incidència i gravetat de la malaltia, molt vinculada al VIH, és superior, ha argumentat Cardona .\nLa vacuna tracta d'eliminar la infecció tuberculosa, provocada pel bacil de Koch, afavorint un creixement del sistema immunològic que el propi cos s'activa quan detecta els bacils. De garantir la seva efectivitat, el fàrmac podria ser útil per a persones amb la infecció en estat latent i malalts que han desenvolupat la patologia.\nEl seu principal avantatge és que redueix el tractament actual de nou mesos, per a malalts amb la infecció adormida, a només un mes. De fet, l'índex d'abandonament de l'estricte tractament per a aquests malalts és del 70% a Espanya, on cada any es registren 10.000 nous casos de malalts que han desenvolupat la infecció.\nAixí mateix, es calcula que un terç de la població mundial té la infecció en estat latent i que el 10% de les persones que no han estat sotmeses a un tractament desenvolupen una lesió important que en el 60% dels casos pot suposar la mort.


El curs 2017-2018 comença amb un augment d’alumnes i recursos per respondre a l’aposta per la innovació educativa del Consorci d’Educació de Barcelona : Servei de Premsa\nEl curs 2017-2018 comença amb un augment d’alumnes i recursos per respondre a l’aposta per la innovació educativa del Consorci d’Educació de Barcelona\nLa xifra total d’alumnes el nou curs serà de 179.221, fet que suposa un augment de l’1,22% respecte l’anterior.\nEl Consorci d’Educació de Barcelona dóna resposta a l’augment de la demanda en l’escola pública amb l’obertura de sis escoles, tres instituts-escola i un institut.\nEl número de professionals supera els 10.000 i creix un 6,07% respecte el curs anterior amb la voluntat d’oferir millor resposta al canvi educatiu actual.\nEl 94% dels centres de la ciutat estan vinculats a processos d’innovació i millora i un total de 194 ho fan a través de programes com Eines per al Canvi o Xarxes per al Canvi.\nAugmenten els recursos per a l’educació inclusiva amb 7 noves USEE, 17 psicopedagogs nous als EAP, un nou centre d’educació especial i l’ampliació d’hores de suport dels vetlladors.\nEl pròxim dimarts, 12 de setembre, dóna el tret de sortida el curs 2017-2018 a Barcelona i ho fa amb un augment en el nombre d’alumnes en els ensenyaments obligatoris. Passa dels 177.058 del 2016-2017 als 179.221 del nou curs. Un increment que s’observa en totes les franges a l’escola pública de la capital catalana (P3, infantil, primària i ESO) amb 1.535 alumnes més, i sobretot a P3 i l’ESO a la secundària, amb 571 estudiants més.\nPer adaptar-se a les noves necessitats, des del Consorci d’Educació de Barcelona s’ha previst un augment del nombre de docents fins els 9.001, pels 8.441 del curs passat. Pel que fa al personal no docent, es manté pràcticament igual que en el 2016-2017 i arriba fins als 1.319. A més, se segueix l’evolució dels llocs específics en perfils professionals adaptats al projecte educatiu de centre, i augmenta un 43,3 % respecte el curs passat, arribant als 790. Hi ha 62 centres en que ha canviat la direcció , generant un nou projecte.\nEn els 38 centres que formen part del Pla de Barris s’incorporen 59 professionals als equips educatius: tècnics d’integració social, especialistes en l’atenció i suport emocional i educadors socials.\nAquest augment de docents, permet que la ràtio alumnes per aula decreixi lleugerament respecte el curs anterior tant a P3 com a 1er d’ESO, gràcies a l’augment del nombre de grups (de 546 a 558 a P3 i de 480 a 490 a 1er d’ESO). Pel que fa a la ràtio alumnes per docent també experimenta un decreixement tant a les escoles com en els instituts i passa del 13,3 del 2016-2017 al 12,6 en el curs actual.\nTambé per respondre a les demandes de les famílies i a la consolidació de la demanda de l’escola pública (49,3 %), s’ha construït un total de 10 centres nous: 6 escoles (Escola Eixample I, Escola Eixample II, Escola Cartagena, Escola Anglesola, Escola Gràcia i Escola Flor de Maig), de les quals 5 en centres modulars, un institut (Institut Martí i Pous) també en mòduls i tres instituts escola (Institut Escola Antaviana, Institut Escola Trinitat Nova i Institut Escola El Til·ler). Aquests nous centres atenen, en bona part, la consolidació d’increment de grups i a transformacions de centres.\nEn el cas de l’Institut Escola Trinitat Nova, hi ha hagut una inversió important d’uns 5.000.000 € provinents del Pla de Barris per donar resposta a la demanda de les entitats i veïns del barri.\nHi ha un total d’11 centres en equipaments modulars, a banda dels ja esmentats, La Maquinista, Institut Viladomat, Institut Maria Espinalt i l’Institut Martí Pous. Aquest centres ja tenen programada la construcció de l’edifici definitiu.\nAquest curs 2017-2018 també s’inicia amb una clara aposta des del Consorci d’Educació de Barcelona per la continuïtat en els projectes innovadors en els centres.\nEl curs 2017-2018 en xifres\nMés recursos per a l’educació inclusiva\nLes Unitats de Suport a l’Educació Especial (USEE) creixen amb set de noves, a més de la incorporació de 17 psicopedagogs als Equips d’Assessorament i Orientació Psicopedagògica (EAP) i als serveis educatius específics.\nEs dóna continuïtat a l’increment d’hores de suport dels vetlladors que es va produir el curs passat, enguany també segueix aquest augment i s’incrementa en un 7% més respecte el curs anterior. Els vetlladors desenvolupen tasques d’acompanyament dins l’aula i faciliten la integració dels alumnes amb Necessitats Educatives Especials (NEE) en el dia a dia del centre educatiu.\nTambé s’afegeix un centre d’educació especial que donarà suport a la inclusió al centres ordinaris. I es creen dos Itineraris Formatius Específics (IFE) en vendes i comerç, amb una durada de quatre anys i 12 places cadascun, per l’alumnat amb NEE que no ha assolit el Graduat en Secundaria Obligatòria.\nProgrames que aposten per la innovació\nCada cop són més els centres que per tal de continuar amb la seva aposta per la innovació educativa en els seus projectes, s’adhereixen als programes Eines per al Canvi i Xarxes per al Canvi. S’estima que el 94% dels centres de la ciutat estan vinculats a processos d’innovació i millora.\nEnguany l’Eines per al Canvi arriba al total de 54 centres amb mentoria, el que suposa un increment de 26 més respecte el curs passat. Pel que fa el Xarxes per al Canvi, engloba 194 centres de la ciutat en l’actualitat amb un total de 19 xarxes. Es treballa en base a coneixements i procediments sobre l’horitzó comú de canvi, s’impulsen processos de capacitació de forma col·laborativa i es comparteixen experiències dels centres sobre el seu procés de transformació. El 54% dels centres públics d’ensenyaments obligatoris participen en el Programa Eines per al Canvi o en les Xarxes per al Canvi.\nAquest iniciativa està integrada amb altres ja existents, com la Xarxa de competències bàsiques, i altres xarxes territorials.\nPer tal de donar resposta a les noves necessitats dels centres, s’està apostant per una singularització dels llocs de treball específics. Respecte el curs anterior s’han creat 812 llocs específics en perfils professionals adaptats al projecte educatiu de centre, gairebé el doble que en el 2016-2017. També els Centres de Recursos Pedagògics (CRP) estan formulant un replantejament de les seves funcions per tal d’acompanyar els centres en el canvi educatiu.\nGestió de l’escolarització\nDades provisionals de nova admissió alumnes, període d’estiu\nDuran període de la preinscripció es van rebre 25.616 sol·licituds, de les quals 13.963 d’educació infantil, 3.208 d’educació primària i 8.445 d’ESO.\nPosteriorment s’han rebut 1.523 noves sol·licituds fora del procés i fins a data d’avui, d’aquestes 1.360 han estat assignades a una plaça escolar i 163 estan pendents d’assignació.


El nostre pa de cada dia...: Sant Arnau, el vent i un platillo força bo.\nDe nou a ciutat, llegeixo en l’Amades, que avui és sant Arnau o Arnús, advocat dels músics de corda, ja que segons tradició n’era constructor, de tota manera diu la llegenda que podia tocar qualsevol instrument sense saber música, ja que en agafar-los sonaven sols. També se`l té per advocat dels vents, ja que aquests surten d’un forat, que es tanca amb una porta, la clau de la qual guarda el sant. Es deia que calia acabar abans d’avui les feines del batre, ja que el vent para en sec el dia d’avui i no es pot ventar el grà. No ha estat ben be així, ja que ha bufat de valent tot el dia, potser el sant estava tocant en una orquestra de platja i amb la farra s’ha deixat la clau. De tota manera és bo que recordem:\nPer sopar m’he preparat un platet de salsitxes, fent-les fregir de primer en oli ben rosses, un cop apartades, en el mateix oli he fet un sofregit de ceba i xampinyons, la ceba ja transparent he afegit un poc de farina i després de remenar unes voltes, un bon raig de brandi català, i aigua, pebre negre, una mica de canyella en pols i una punta de clau d’olor, també en pols. Retornades a la paella les salsitxes, he fet coure el conjunt uns 15 minuts a foc suau, deixant la salsa lligadeta. Per acompanyar-les he bullit una patata amb pell i un cop pelada, encara calenta l’he xafat i barrejat amb mantega i formatge emmental, sal i pebre, deixant un puré força bo. Tot regat amb l’Ull de Llebre (criança de 12 mesos) de la Terra Alta, que va quedar a la nevera de l’altre dia.


De més verdes en maduren: 100 anys de Valor\nM'afegeixo a la iniciativa que el col·lectiu 1entretants Xarxa Cooperativa d’Experiències TIC per a l’Ensenyament en Valencia ha proposat per commemorar en xarxa el centenari del naixement d'Enric Valor, un gran escriptor, gramàtic, lexicògraf i rondallista valencià, que segurament no va tenir el reconeixement que es mereixia, però que avui i ara, amb les tecnologies que permeten fer ús de les xarxes socials i els blocs, podem redescobrir i compartir de forma conjunta.\nHa estat justament arran de l’anunci de l’homenatge que he aprofitat per llegir algunes de les magnífiques rondalles de la tradició popular que va adaptar, autèntiques peces literàries, en les quals excel·leix en l'ús d'un lèxic molt ric. La convocatòria de l'homenatge també m'ha servit per descobir obres de referència de molts valencians, com ara La flexió verbal i el recull d’articles Millorem el llenguatge. Axí mateix, de la seva obra com a novel·lista, m’ha agradat llegir La idea de l’emigrant, una novel·la que descriu la duresa del món rural de muntanya, el fenomen de l’emigració i com gràcies a la cultura i al sacrifici es pot escapar de la misèria.\nAquest homenatge és just perquè més enllà de la seva obra literària, Enric Valor va ser un intel·lectual de referència al País Valencià, un home compromès que va lluitar sempre per la recuperació de la llengua, tal com es desprèn en aquestes declaracions que va fer després que li fos concedit el Premi d'Honor de les Lletres Catalanes “El meu ha estat un desesperat amor per la llengua i l’ofici d’escriure, una gran passió, que m’ha permès traure temps d’hores de dormir i sobreposar-me a tot".\nFinalment, com va dir Enric Valor, “El valencià, com totes les variants de la llengua catalana, ha patit quasi tres-cents anys de persecució, però no de silenci”. No callarem ara tampoc. Que serveixi, doncs, aquest homenatge per recuperar un gran autor i una gran obra.\nPublicat per Rosa Lizandra a 4:12\nEtiquetes de comentaris: 2.0, homenatge, literatura, llengua, país valencià, xarxes socials\nvpamies 22 d’agost de 2011 a les 9:11\nDe Valor només en tenim un, però hi ha tants valors repartits per arreu!\nEstem descobrint un veritable homenot, com tants d'altres que encara esperen. I Valor i la seva obra van molt més enllà de les rondalles, més enllà de les obres gramaticals: hi ha persones que tota la seva biografia és un exemple i un pou de sorpreses.\n1entretants 22 d’agost de 2011 a les 14:24\nRosa Lizandra 23 d’agost de 2011 a les 0:15\nMoltes gràcies a vosaltres per la iniciativa de dur a terme aquest homenatge. Ha estat molt emocionant veure la participació massiva de la gent a la xarxa.\nLa lectora 28 d’agost de 2011 a les 23:10\nRosa, aquests homenatges, a banda del merescut tribut a qui es reten, són profitossíssims per apunts com el teu, per l'interés que han generat en qui l'ha escrit i per la seua lectura i el seu procés de descoberta.\nÉs un gust veure com aquests moviments de i en xarxa ens marquen nous itineraris a l'hora de llegir i d'aprendre!\nM'ha agradat molt, molt llegir-te.\nCom sempre, gràcies per participar-hi!\nRosa Lizandra 28 d’agost de 2011 a les 23:51\nMoltes gràcies a tu i a tots els que heu promogut aquest homenatge. Ha estat emocionant veure la resposta a la xarxa i un plaer llegir els apunts que s'han escrit.\nLa xarxa, un cop més, ens ha servit per reforçar el sentiment de pertinença a un grup. La xarxa és font d'aprenentatge permanent.\nMolt satisfeta d'haver participat en aquesta iniciativa. Enhorabona per l'èxit.


Bitllets de ferri Pula a Trieste, compara horaris i preus\nInici / Europa / Itàlia / Trieste / Ferri Pula a Trieste\nPula - Trieste és una de les nostres rutes més freqüentades, sovint no queden places durant les temporades altes\nNavilieres Pula - Trieste\nFerri Pula a Trieste\nAmb [--Website--] pots trobar preus, horaris i ofertes de ferris de Pula a Trieste i comparar-ho tot amb altres travessies des de Croàcia o a Itàlia per estalviar diners en el teu bitllet.\nAmb la nostra Cerca de bitllets pots comprovar preus i disponibilitat en temps real i reservar ferris des de Pula a Trieste o comparar aquesta ruta o ports amb altres opcions.\nObtenir un preu de ferri és fàcil i ràpid! Només has de seleccionar el teu punt de sortida de la Cerca de bitllets, posar la ruta Pula - Trieste en el menú, seleccionar el nombre de passatgers que viatgen i clicar a cercar.\nGuia de Pula\nLa ciutat croata de Pula es troba a la punta meridional de la península d’Istria i està situada entre els set turons de la zona interior del golf. El port està naturalment protegit i s’obre cap al nord-oest. Té dues entrades, una pels vaixell que venen des del mar i l’altre per als que venen des del canal de Fazana. La ciutat és coneguda pel seu clima temperat, el paisatge preciós i les aigües tranquil·les i, des de fa molt temps, es relaciona amb la producció de vi, amb la pesca, amb la construcció naviliera i amb el turisme. S’han conservat molts edificis romans antics, però el més popular és l’amfiteatre del segle I, un dels sis amfiteatres romans més grans del món que encara es conserven. Altres estructures romanes populars són l’arc de triomf, també del segle I, l’arc de Sergi i el temple coetani de Roma i August (segle I) que es va construir durant el regnat de l’emperador romà August.\nDes del port salpen ferris a Venècia, a Itàlia, i des d’allà es pot prendre un altre ferri a Rimini, a Itàlia, i a Kooper i Losinj, a Croàcia. Les instal·lacions del port inclouen un restaurant, una casa de canvi, una botiga, lavabos i dutxes.


ComiCat: La novel·la gràfica a Presència\nPresència és la revista setmanal en català amb més difusió, amb uns 65.000 exemplars de mitjana. La revista arriba cada setmana als més de 250.000 lectors provinents de les publicacions que la distribueixen: El Punt, El 9 Nou, Diari de Balears i Diari d'Andorra.\nEn el seu número 1943 amb data 22 de maig dedica les seves pàgines principals a la vida dibuixada. Jaume Fuster comenta en el seu article que la novel·la gràfica ha esta la manera que ha tingut el còmic per reinventar-se i demostrar que és un mitjà narratiu que pot parlar dels anhels de la gent con ho fa la literatura.\nEn un requadre ens parla de l'obra de Miquel Fuster autor de Miquel, 15 anys al carrer. Publicat gràcies a Fundació Arrels, després de la seva reeixida determinació de deixar l'alcohol i abandonar la vida al carrer. També es fa un repàs de les novetats que presentarà la 27a edició del Saló del Còmic de Barcelona.\nPublicat per Jordi Riera a les 13:03


La Gaeta Oli d´Oliva Verge Extra\nLa Gaeta Oli d’Oliva Verge Extra\nPàgina inicial/Olis i vinagres catalans/Olis catalans/La Gaeta Oli d’Oliva Verge Extra\nOli Verge Extra amb característiques organolèptiques úniques\nL’empresa Vallespí Vidal es va crear amb l’objectiu d’elaborar olives de taula i oli d’oliva verge extra de gran qualitat, utilitzant la seva pròpia producció d’olives per a la transformació, elaboració, envasament i comercialització dels seus productes.\nTant l’oliva de taula de les varietats Sevillana, Empeltre, Arbequina i Morta, com l’oli de les varietats Empeltre i Arbequina s’elaboren artesanalment, sense productes químics ni additius, excepte herbes aromàtiques.\nLa pasta d’oliva s’elabora a partir de les tres varietats (Sevillana, Empeltre i Arbequina) de forma natural i sense productes químics ni additius.\nL’oli Verge Extra de la varietat Empeltre és de gran qualitat. Està envasat amb DO Protegida Terra Alta i està catalogat pels experts com únic al món, degut a les seves característiques organolèptiques. L’extracció de l’oli es realitza en fred a 27ºC.\nLa Gaeta Premium Empeltre 500 ml\nL’oli Verge Extra de la varietat Arbequina és de gran qualitat degut, entre altres factors, a l’altura de la zona de cultiu sobre el nivell del mar i els freds intensos del període hivernal. L’extracció de l’oli es realitza en fred a 27ºC.\nLa Gaeta Premium Arbequina 250 ml\nRecentment han participat al concurs Terraolivo 2016 on han aconseguit la medalla PRESTIGE GOLD en l’Empeltre i l’Arbequí.\nLa Gaeta “Arbequina” SPAIN 83.75 PRESTIGIO GOLD\nLa Gaeta “Empeltre” SPAIN 78.75 PRESTIGIO GOLD\nBernat Vallespí Vidal\nAdreça: Carrer de les Eres Nº 40 – 43782 -Vilalba del Arcs (Tarragona)\nTelèfon: +34 977 438 050 – +34 636 234 140\nFax: +34 977 438 050\nBy Carlos Ribera|2019-11-11T17:01:46+01:0023, Maig 2016|Categories: Olis catalans, Olis i vinagres catalans|\nCal Sileta Oli d’oliva verge extra d’una excel·lent qualitat\nLa DO Conca de Barberà vol conquerir Barcelona\nTriangles de sobrassada i mel\nFesta de la Carxofa Prat, jornades gastronòmiques per gaudir del Pota Blava\nLes patates fregides ideals\nBotifarra fresca amb bolets al forn\nFira de la ceba i el calçot de Vila-sacra\nBacallà confitat en oli d’oliva verge sobre patata i salsa de sobrassada i mel


Rescatada una dona després de caure a les vies de Sants\nRescat de la dona que va caure a les vies de Sants / GUB\nUn metge fora de servei que es trobava a l'estació va ajudar la Guàrdia Urbana a atendre l'afectada, que es va precipitar per accident a la zona de rails\nLa Guàrdia Urbana va rescatar una dona que va caure anit en les vies del tren de l’estació de Sants, a Barcelona. Segons el cos, l’afectada es va precipitar per accident al tram de rails, on va prendre mal. Un metge fora de servei que es trobava a l’estació va ajudar els policies per atendre la dona, que no va patir lesions de consideració.\n🆘 Aquesta nit hem participat amb un metge fora de servei en el rescat i primera assistència d'una persona que ha caigut accidentalment a les vies del tren de l'estació de Sants. El @semgencat s'ha encarregat d'estabilitzar i traslladar la víctima a un centre hospitalari.#gubUNT pic.twitter.com/IwrS7ib3kv\n— Guàrdia Urbana Barcelona (@GUBBarcelona) October 25, 2021\nEl Servei d’Emergències Mèdiques (SEM) va rebre avís de l’accident a les 23.13 hores d’aquest diumenge i va enviar una ambulància. Després d’estabilitzar-la, els sanitaris van traslladar la víctima en estat lleu a l’hospital del Sagrat Cor.\nAccident Estació de Sants Guàrdia Urbana Successos\nBarcelona, capital mundial de l’arquitectura 2026\nAcollirà el Congrés Mundial de la UIA i com a Capital Mundial de l'Arquitectura UIA- UNESCO l'any 2026\nUn detingut en un narcopís desmantellat al Raval\nEl punt de venda i consum de droga causava molèsties al veïnat


Molt més que dues guitarres\nPyrophorus duo, en un moment de les Audicions Íntimes de L'Aula, dijous passat - R.GÓMEZ\nEls cubans Pyrophorus Guitar Duo protagonitzen l'última sessió del cicle Audicions Íntimes de L'Aula d'Extensió Universitària\nLa guitarra és un dels instruments de corda més populars. És el company perfecte per a la joia compartida, per a les trobades socials però també per als moments en què la introspecció fa fortuna. Però no per aquest caràcter familiar i afable és un instrument menor, amb poc suc, monòton o avorrit. I això és el que van demostrar a cop de pirueta melòdica i digital el Pyrophorus Guitar Duo, la formació que va protagonitzar l'última sessió del cicle Audicions Íntimes de L'Aula, d'aquest trimestre que enfila la recta final. Alí Arango i Josué Fonseca, els dos membres de la formació, van néixer a Cuba però es van retrobar en un concurs de talent musical a Madrid, el 2013, tal com van explicar en la conversa oberta conduida per Xavier Chavarría Talarn a l'Auditori Miquel Pont.\nVal a dir que el duo compta amb un disc Pyrophorus “Vol. 1” , i han dut a terme gires arreu del món que els han portat al Japó i Alemanya, i evidentment als principals escenaris del país com el Palau de la Música Catalana o l'Auditori Manuel de Falla de Granada.\nPyrophorus Guitar Duo amb Xavier Chavarría Talarn a l'Auditori Miquel Pont, dijous passat - R.GÓMEZ\nArango i Fonseca són dos intèrprets excepcionals, versàtils, amb un profund coneixement de la música, i com va anunciar Xavier Chavarría Talarn, sembla que tinguin "ratolins" en comptes de mans. Rapidesa, agilitat, precisió i una mica de son, que no falti. Aquesta és la proposta de Pyrophorus que lidera Ali Fonseca, el responsable de les composicions i l'encarregat d'adaptar per a quatre mans obres d'una gran complexitat que només funcionen si les dues guitarres van a una, com un rellotge. "És un com jeroglífic", van reconèixer quant a les partitures, que no s'ajusten al llenguatge de la guitarra clàssica sinó que incorporen quatre pistes i elements de percussió. Tot el que es toca està escrit i digitalitzat, per condensar tota una orquestra en dues guitarres. De fet, no és casualitat aquest virtuosisme i autoexigència del duo. Durant la sessió van recordar els primers anys a l'Escola Cubana de Guitarra, un projecte marcat per una rigorositat soviètica, hores i hores d'assaig, amb una disciplina inalterable, que estava concebut per cuinar una nova fornada de músics, els millors. Però aquesta generació de músics, segons va relatar Fonseca, va marxar d'un país que durant molt de temps ha tallat les ales de la seva ciutadania. En aquest èxode de talent conflueixen els dos guitarristes, amb una proposta que deconstrueix gèneres com la música popular cubana, el jazz i el funk, la música contemporània o la música clàssica més ortodoxa.\nPyrophorus és el nom científic del cocuyo, un insecte molt típic de Cuba, molt semblant a una cuca de llum. Pyro phorus, portador de foc, o en el cas del duet, portadors de malabars melòdics i timbres impossibles d'imaginar en les sis cordes d'una guitarra. Perquè Pyrophorus són capaços d'imitar el so d'una llauna tot pinçant i girant una de les cordes, o d'una tamborinada, i oferir una extensa gamma d'efectes de percussió amb la fusta de la guitarra o una versió del cajón flamenco que s'encaixen als peus. I és que es nota que se senten ben còmodes en les seves sabates.\nDurant l'actuació van sonar adaptacions de cançons populars catalanes com Joan Petit i El Gegant del Pi, i cubanes, però també l'Arabesque de Claude Debussy, compositor francès estendard de l'impressionisme, un baião del Brasil, o els fandangos de Paco de Lucía, per cloure amb una espectacular versió de La vida breve de Manuel de Falla, arranjada de manera exquisida i extremadament fidel a l'original pensada per a orquestra, però executada amb energia rotunda pel duet de corda.


L'oposició celebra la derrota del chavisme a les eleccions veneçolanes / REUTERS\nCaracasHistòrica derrota del chavisme a Veneçuela. L'opositora Mesa de la Unitat Democràtica (MUD) hauria guanyat les eleccions legislatives amb 112 diputats de 167 a l'Assemblea Nacional -amb els quals aconsegueix els dos terços de la cambra-, segons ha assegurat la plataforma contrària al règim.\nEl president de Veneçuela, Nicolás Maduro, ha acceptat la derrota amb "la moral i l'ètica del chavisme", alhora que ha destacat que "ha triomfat la Constitució i la democràcia".\nDesprés de felicitar el poble chavista que ha votat pels candidats oficialistes, ha afirmat que ha triomfat la "guerra econòmica" de l'oposició i de l'empresa privada per enderrocar el seu govern, afavorint l'escassetat de productes bàsics i inflant els preus des fa un parell d'anys.\nPer la seva banda, la plataforma opositora Mesa de la Unidad Democràtica (MUD) ha afirmat que la seva victòria representa el "començament del canvi" al país.\nAmb aquesta victòria, "l'agenda de la pau ha regnat, l'agenda dels ciutadans s'ha imposat, el vot ha aconseguit vèncer democràticament un govern que no és democràtic", ha assegurat el portaveu de l'aliança quan ha llegit un comunicat conjunt de la plataforma que agrupa la majoria dels partits d'oposició.\nLa derrota del chavisme a les eleccions veneçolanes, en imatges


Cicloturisme català - Notícies insòlites - Publicacions\n#1 · 23/Dic/2009, 17:12\nGuerra religiosa a Brooklyn pel carril bici\nUn grup religiós protesta perquè les bicicletes han portat fins al seu barri dones vestides amb poca roba.\n#2 · 23/Dic/2009, 17:50\nHi ha gent que està fatal!!!\n#3 · 23/Dic/2009, 21:24\nSi tenen problemes que passin pel meu carrer aquest carril "vici" de dones amb poca roba.\n#4 · 24/Dic/2009, 08:35\nO per on treballo jo a la zona universitària.... ( i a més no són dones de debó...són amb "sorpresa")\n#5 · 24/Dic/2009, 14:55\ninsòlit de debò\n#6 · 13/Oct/2010, 23:02\nDos tios disfressats de gorila tiren de la bici a un ciclista i un altre disfressat de pollastre roba la bici i fuig pedalant.\n#7 · 14/Oct/2010, 09:27\nEspero no trobar-los al montnou\n#8 · 14/Oct/2010, 23:55 · Editado por XGR\nno és una notícia en si, insòlit depén com t'ho miris... com m'ha encés!!!\nEl Tour permanent\nredaccio | dilluns, 26 d'abril de 2010 | 18:14h\nDissabte vaig fer un tram de carretera de Sant Llorenç Savall. No vaig trigar a trobar-me una quadrilla de 15 ciclistes que, tot s'ha de dir, aquest cop no anaven d'escamot compacte i de xerrera. Aquest cop anaven tots dispersos i per feina: circulaven pel mig de la calçada i, un darrera l'altra en fila, ocupaven una cinquantena llarga de metres de carretera. És a dir que, tot i la seva velocitat, eren inavançables. Quan un camió d'aquestes dimensions (que no existeix ni de broma) vol circular per una carretera, simplement demana permís i va precedit per un vehicle senyalitzador que informa de la excepcionalitat. Però aquest no era el cas. Ni jo ni ningú sabia que s'estava celebrant cap Tour pel Vallès! I així és com van moltíssims ciclistes per la carretera: de tour, però sense permisos. Evidentment vaig haver d'anar 'seccionant' la tirallonga per trams i amb no gaires miraments perquè està clar que ficar-se entre dos ciclistes no és el mateix que fer-ho entre dos vehicles, que estan obligats a deixar una distancia. No vaig avançar tots els ciclistes però sí vaig provar de dividir-los reduint la velocitat. Aviat vaig tenir ben clar que aquests ciclistes d'un club de Cerdanyola no estaven disposats a sacrificar el seu ritme de marxa, i sense respectar cap distància amb el meu vehicle feien prova de voler-me avançar. La santa paciència que sempre s'exigeix als turismes està clar que ells no la tenien. No m'estranya doncs, que es segueixin produint accidents com aquest recent d'una furgoneta i tres ciclistes que tal i com vaig llegir 'iban con medio centenar'... cinquanta ciclistes!!! Sabeu què vol dir un escamot de cinquanta ciclistes? Això i no pas els tres desgraciats morts és el que més em va horroritzar d'aquella notícia. Per acabar de reblar el clau, el tarat periodista de torn, més interessat en el morbo de les morts que cap altra cosa, només sabia emfatitzar que els ciclistes 'son los débiles', talment com si la circulació per carretera fos una lluita evolutiva per la supervivència de la espècie, una altra competició a vida o mort. No recordo haver trobat enlloc la paraula competició en matèria de circular en cotxe, potser hauré de repassar el manual d'instruccions.\nNo em cansaré de dir que esport i transport no són compatibles: no és cosa de bones voluntats ni de bona fe ni de res de tot això. Jo no agafo el cotxe per fer esport ni per fer exercici, ni per patir, ni per tenir emocions fortes avançant ciclistes, ni per atemorir ningú, ergo tampoc per competir.\nCal tenir clar que si no es regula aquest estat de 'tour permanent' per les carreteres, la mort dels ciclistes no serà cap excepció sinó la norma. I per acostumar-s'hi res millor que seguir enganxats als informatius.\nJordi Guillemot, 26 d'abril del 2010\nAixò és l'exemple d'un discurs ben maquillat: acaba dient que això s'ha de regular... quan li agradaria dir imposar; ja que esport i transport són, diu ell, incompatibles: com si això fós absolut, com si hagués tingut alguna revelació divina. Tancant-se a qualsevol altra possible solució i menys si implica negociació. Insinua q ell té la paciència q diu se li demana als turismes? Espero que almenys sigui així i tingui la paciència, pq la "cordura" sembla q li balla.\n"vaig provar de dividir-los reduïnt la velocitat"... (no em negareu que sona una mica neuròtic!!! quin boig!!) i després se'n fot d'això de dir que la carretera és una 'lluita evolutiva per la supervivència' (concepte del qual deu ser-ne creador... crec que es troba perdut entre els pokemons que 'digievolucionan' i la tesi darwianana) quan ell és el primer en prendre-s'ho així, com una lluita, on hi aplica màximes com "Divide y vencerás"\nArguments que no s'aguanten per enlloc però que fàcilment podrien calar, i ho fan, en molta gent. Presentant-se, de fet, com afirmacions inapel·lables.\nEdito per dir q si bé és cert que sovint hi ha ciclsites que circulen sense mriar gaire pels demés ni per ells amteixos, això no justifica res del que diu, ja que perd tota credibilitat. Espero q cap familiar dels 3 morts ho llegeixi, titllant-los amb poca fortuna (espero q sense voler-ho dir pejorativament) de desgraciats, pq llavors, a en Guillamot, segur que uns quants li donarien Guillotina\n#9 · 16/Oct/2010, 18:27\nA anormals com aquest el que s´hauria de fer és retirar-li´s el carnet de per vida\n#10 · 16/Oct/2010, 22:04 · Editado por butanitoforever\nEl personatge aquest de la carta d´alt es un freaky de tants, no nomes li molesten les bicis de carretera, li molesten els quadas, las MTB i tot lo que es mogui a Sant Llorenç de Munt i no li demani la seva aprovació. Per l´informacio que he buscat a internet es d´aquells que es creu respectable, sense respectar a ningú.\nNo crec que l´individu doni per gaires critiques mes ja que segurament es lo que busca perr pensar que es algú en aquesta vida. El que te una vida personal bona, no necessita de reconeixements exteriors (encara que si arriben millor). Suposso que el que no ha valorat es que aquest article/carta penjat i publicat en cas de tenir un dia un accident amb un ciclista, li pot supossar un bon mal de cap davant d´un jutge, ja que demostra una predispossicio previa y actituts temeraries reconegudes previes. Aixi que el fet que quedi publicada perque quan a un buscador possis el seu nom i ciclistes quedi unit es lo millor que podem fer.\nPer un altre costat el que es creu personatge importantissim de Catalunya, en defensa de la patria, i de mes el Sr. Vicent Portal s´ha cobert de gloria, permeten publicar aquesta carta a Vilaweb. A la seccio possa que no es publicaran cartes insultants, si possar desgraciat a tres morts no es insultant, ja es veu la catadura moral de Vilaweb. Nomes es violencia la pagina "kaos en la red" ? O "kaos en la red" es la violencia anarquista que molesta al poder ?\nL´article aquest esta publicad a la seva web , aixi com la que us possare ara per amb altres victimes.\nFre als QUADS\nEnviat per: Jordi in breus on juny 11, 2010\nEn un article únic, el conseller de Medi Ambient i Habitatge, Francesc Baltasar, resol:\nDins del Parc Natural dels Ports, els vehicles ATV (All Terrain Vehicle, coneguts popularment com a quads) només podran circular en els trams pavimentats de camins o pistes forestals. Fora dels trams pavimentats, la seva circulació resta prohibida. Aquesta prohibició anirà acompanyada amb la senyalització adequada corresponent, d'acord amb el que preveu l'article 11 de la Llei 9/1995, de regulació de l'accés motoritzat.\nMAH/1795/2010, de 10 d'abril, per la qual s'estableix la limitació de la circulació de determinats vehicles per l'interior del Parc Natural dels Ports.\nAra només faltaria que aquest sentit comú s'imposi a la resta d'espais i parcs naturals del país, entre els quals semblava que Sant Llorenç del Munt començava a ser un festival del motor. El que queda per respondre és: sí molt bé, resta prohibit circular fora de tal lloc però: qui i com es regularà? Perquè de fa temps que a Sant Llorenç del Munt tenim un munt de pistes senyalitzades en aquest mateix sentit, però hi ha molta gent del motor que s'ho passen pel forro i els del mountain bike també, quan surten de les pistes i envaeixen els corriols. I si algú no s'ho creu, que vagi a treure el nas al coll de Tres Creus! Segons com és molt fàcil dictar lleis i articles, però més difícil és aplicar-les.


La Cambra de Barcelona i el conjunt de Cambres catalanes posen els seus serveis a disposició de l’empresariat ucraïnès i català | Sala de Premsa | Cambra de Comerç de Barcelona\nLa Cambra de Barcelona i el conjunt de Cambres catalanes posen els seus serveis a disposició de l’empresariat ucraïnès i català\nL’impacte del conflicte entre Rússia i Ucraïna sobre l’economia catalana és molt incert i dependrà de l’evolució dels esdeveniments, però podria afectar la recuperació per la via d’un augment dels preus energètics i dels cereals.\nL’escalada del conflicte entre Rússia i Ucraïna ha assolit nivells màxims de tensió des de l’entrada de l’exèrcit rus en territori ucraïnès el passat 24 de febrer, així com l’atac a diverses infraestructures estratègiques i ciutats arreu del país. Davant d’aquesta situació, la Cambra de Comerç de Barcelona, i el conjunt de Cambres catalanes, han posat els seus serveis a disposició, tant de les empreses ucraïneses a Catalunya com de les empreses catalanes que tenen llaços amb Ucraïna. Així mateix, s’ha ofert la màxima col·laboració al Consolat general d’Ucraïna a Barcelona.\nLa Cambra de Barcelona vol mostrar així el seu suport a l’empresariat que es veu afectat pel conflicte i reitera també la seva condemna a l’atac perpetrat per l’exèrcit rus sobre territori ucraïnès i el rebuig a la via armada, que només porta mort, misèria i violacions de drets humans que pateixen íntegrament ciutadans i ciutadanes innocents, amb els qui també se solidaritza la Cambra.\nEn aquest sentit, durant el Ple extraordinari celebrat ahir a la Llotja de Mar, la presidenta de la Cambra de Barcelona, Mònica Roca i Aparici, va fer una crida a les empreses a mobilitzar-se per aconseguir i enviar a Ucraïna material humanitari, medicaments i productes de primera necessitat per a la població civil del país, a la qual la guerra ha colpejat amb cruesa i ha posat en risc el seu benestar, seguretat i integritat física. No obstant això, es va recordar que cal fer-ho pels canals oficials i autoritzats, com per exemple les ONG que estan treballant per fer enviaments que assegurin que les ajudes siguin el més eficients possibles i arribin on es necessita.\nLa guerra als mercats internacionals\nL’impacte econòmic que aquest conflicte pot tenir sobre l’economia mundial, europea i catalana és molt incert. En tot cas, les més que previsibles conseqüències adverses derivades del conflicte en la cotització dels actius financers, així com els preus energètics (petroli i gas) vindran marcades per l’avenç del conflicte i la severitat de les sancions dels EUA i la UE.\nEn el cas d’Europa, la presidenta de la Comissió Europea, Ursula von der Leyen, ha concretat mesures punitives recentment com el tancament de l’espai aeri europeu a les aeronaus russes i el bloqueig d’actius d’empresaris oligarques russos als mercats de la Unió Europea. Paral·lelament, s’ha anunciat el compromís d’apartar parcialment Rússia del sistema de pagaments internacionals SWIFT i la paralització dels actius del banc central rus per congelar les seves transaccions.\nEl conflicte actualment continua malgrat les negociacions que dilluns van encetar les administracions russa i ucraïnesa a Bielorússia, que poden marcar el futur de la guerra. En cas que no s’arribi a un acord entre les parts per aturar les hostilitats al país, l’enquistament del conflicte podria afectar de forma significativa l’economia mundial per la via d’un augment encara més pronunciat dels preus energètics i els cereals (Ucraïna n’és un exportador important).\nLa guerra a Ucraïna pot una incidència sobre l’economia catalana mitjançant diversos canals de transmissió (comerç exterior, majors tensions inflacionistes a causa de la importància de Rússia en el subministrament mundial de gas i petroli, major incertesa dels agents econòmics, turisme, etc.). Tot plegat podria dificultar la recuperació de l’economia a Catalunya.\nRelacions comercials de Catalunya amb Rússia i Ucraïna\nEl Gràfic 1 mostra com les exportacions catalanes a Rússia i Ucraïna l’any 2021 van assolir els 659,2 M€ i 151,6M€, respectivament. En termes relatius, només l’1% del total d’exportacions de Catalunya tenen com a país destinatari Rússia o Ucraïna (0,8% a Rússia i 0,2% a Ucraïna). Per tipologia de productes, destaquen les exportacions de manufactures de consum (tèxtil, calçat, joieria, etc.) a Rússia, que representen el 2,5% del total de les exportacions catalanes d’aquests béns (els productes tèxtils el representen el 87% del total de les exportacions de les manufactures de consum).\nEn relació amb les importacions, Catalunya va adquirir el 2021 productes procedents de Rússia i Ucraïna per valor de 562,4M€ i 372,2M€, respectivament. El pes de les importacions d’aquests dos països sobre el total d’importacions catalanes va representar el 2021 l’1% (0,6% procedents de Rússia i 0,4% d’Ucraïna). Per categoria de productes, en el cas de Rússia destaquen les importacions de productes energètics (essencialment petroli i derivats), que representen pràcticament el 70% de les importacions russes a Catalunya. En relació amb Ucraïna, el 83% de les importacions a Catalunya es concentren en els productes alimentaris (el 78% d’aquest grup són cereals i el 16% olis i greixos). En conclusió, el pes relatiu de les exportacions i importacions catalanes amb Rússia i Ucraïna són força reduïts en termes agregats, però l’impacte podria ser significatiu en determinats sectors econòmics.\nEn aquest sentit, des de la Llotja de Cereals de Barcelona es recorda que Espanya, i especialment Catalunya, és deficitària en el proveïment de cereals bàsics (blat de moro, blat, gira-sol, etc.). La situació actual impedeix la càrrega dels vaixells en els ports ucraïnesos, el que provocarà un important desproveïment a partir de les properes setmanes. És per això que es demana a la Generalitat, al Ministeri d’Agricultura i a les delegacions agrícoles a Brussel·les que facin totes les accions necessàries per evitar una situació de desproveïment del mercat que podríem subsanar mitjançant la importació de tercers països.\nAddicionalment, un indicador rellevant que pot ajudar a contextualitzar l’impacte que pot tenir aquesta crisi sobre el teixit empresarial català és el nombre d’empreses exportadores a ambdós països. Tal com mostra el Gràfic 2, el nombre d’empreses a Catalunya que exporten a Rússia i Ucraïna ha seguit una trajectòria alcista durant les últimes dues dècades, situant-se en les 1.910 i 1.356 l’any 2021, respectivament. Cal advertir que moltes d’aquestes empreses poden exportar de forma simultània a Rússia i Ucraïna, fet que reduiria el nombre d’empreses afectades per aquest conflicte. Si es fa el supòsit que no hi ha cap empresa que exporti a Rússia i Ucraïna de forma simultània, l’impacte sobre el conjunt d’empreses exportadores catalanes seria del 5,2% el 2021. En resum, la conclusió és que els efectes negatius d’aquest episodi sobre el teixit exportador català no s’espera que sigui elevat, però podria tenir una incidència important sobre un col·lectiu reduït d’empreses.\nTurisme procedent de Rússia a Catalunya\nEl Gràfic 3 mostra que el creixement de turistes a territori català procedent de Rússia en els 4 anys previs a la pandèmia va ser notable (42%) i més intens que a la resta de països del món. Prova d’això és que el pes relatiu del turisme rus a Catalunya ha augmentat en 1.p.p. entre el 2016 i el 2019. Malgrat aquest avenç significatiu, cal puntualitzar que l’any 2019 el turisme rus significava el 4,1% del turisme estranger total a Catalunya, una magnitud que sense ser negligible tampoc no és molt significativa. No obstant això, el descens de turistes amb motiu de l’actual conflicte geopolític es podria concentrar en determinades localitats a Catalunya (amb una afluència rellevant de turistes de la regió) i en alguns sectors econòmics (hostaleria, restauració, etc.). Finalment, aquesta crisi dificultarà encara més la recuperació del turisme rus l’any 2022 en els nivells previs a la Covid-19 (el 2021 el nombre de turistes russos va ser del 7% en comparació amb el 2019). Amb dades d’Idescat del 2019, la despesa mitjana per turista a Catalunya va ser de 1.100€ i la dels russos de 1.494€, un 36% més. Respecte del total de despesa, el 2019 els russos van gastar 1.167M€, un 5,6% del total (21.319M€).\nNP Impacte crisi Rússia - Ucraïna a l'economia catalana.pdf